open-index/open-wikipedia-markdown huggingface dataset:
Удмурт кыл

**Удмурт кыл** — Удмуртиын, Татариын, Башкириын, Пермь шаерын, Киров улосын но куд-ог мукет интыосын улӥсь удмуртъёслэн анай кылзы. Сое уже кутыло бесерманъёс но (соослэсь наречизэс нимаз кыл шуыса ниманы вазь на). Удмуртиын но котырын улӥсь куд-огез ӟучъёс но бигеръёс тодо удмурт кылэз, но таӵеослэн лыдзы туж ӧжыт. Россиын улэ ог 464 сюрс удмурт кылэз тодӥсь адямиос (2002).

Арысь аре удмурт кылын вераськисьёслэн лыдзы ӧжытоме. 2013-тӥ арын ЮНЕСКО, Кылъёсъя горд книгазэ выльдытыса, сётӥз удмурт кыллы «*бырон кышкытлык вань*» статусэз.

## Удмурт кыллы матысь кылъёс
Удмурт кыллы уката ик матын луо коми-зырян кыл но коми-пермяк кыл. Озьы ке но, удмуртъёс но комиос ог-огзэс валаны уг быгато, оло нош валало туж шуген. Мукет ӵыжы-выжы кылъёс — пор, эрзя, мокша, финн, эстон но со выллем — удмуртлы воксё валантэм.

## Алфавит

Туала удмурт алфавитэ 38 буква пыре.

## Бигер асэстэмъёс удмурт кылын
Удмурт кылын ӧжыт ӧвӧл бигер яке кыӵе ке мукет Z-тюрк кылъёсысь асэстэм кылъёс. Ӵошатон понна:

* удм. *сяська* — биг. *чәчкә*
* удм. *урам* — биг. *урам*
* удм. *юрт* — биг. *йорт*
* удм. *дунне* (азьвыл *дунья* — биг. *дөнья*)
* удм. *вакыт* — биг. *вакыт*
* удм. *яке* — биг. *яки*
* удм. *егит* — биг. *егет*
* удм. *патяк* — биг. *бәтәк*, но трос со выллем

Удмуртэ пырем бигер кылъёсты тодонын уката дуно луэ Шандор Чучлэн «Бигер асэстэмъёс удмурт кылын» нимо книгаез.

## Чöлсконъёс

* Изучение удмуртского языка 
* Игра для изучения удмуртских слов

## Со сяна, учке
* Удмурт диалектъёс
* Удмурт литературной кыл
* Урал кылъёс
Удмурт диалектъёс

**Удмурт кыллэн диалектъёсыз** — удмурт кыллэн пӧртэм наречиосыз.

## Удмурт кыллэн кыӵе диалектъёсыз вань?
Удмурт кыллэн кӧня диалектъёсыз вань, шуг вераны, малы ке шуоно Удмуртилэн музъем вылаз (уй паласен лымшор пала) интыысь говоръёслэн тодметъёссы пумен-пумен гинэ вошъясько, соин ик одӥг диалектлэн йылыз-пумыз урод адӟиське.

Озьы ке но, кылтодонъя гожъямъёсын удмурт диалектъёсты ньыль бадӟым группаосы огазеяло:

### Уйпал наречие
Со вӧлмемын Яр, Глаз, Балезино, Кез, Дэбес, Эгра, Красногорск ёросъёсын, озьы ик, Киров улослэн Уни, Фалёнки, Слободской но Зуевка ёросъёсаз. Уйпал наречиез люкыло таӵе говоръёсы: **улын чупчи говоръёс** (Киров улосын), **шор чупчи говоръёс** (Яр, Глаз, Балезино, Юкаменск но Красногорск ёросъёсын) но **вылын чупчи говоръёс** (Кез, Эгра, Дэбес ёросын).

### Лымшор наречие
Вӧлмемын Кизнер, Можга, Грах, Алнаш, Пичи Пурга но Кияса ёросъёсын (**лымшор (периферийно-южной) диалект**), озьы ик лымшор палан бускель улосъёсын (**палэнысь лымшор (периферийно-южной) диалект**).

Лымшор диалектэ пыро кизнер но можга говоръёс, среднеюжной, грах, алнаш (улын иж) но кырыкмас говоръёс.

Палэнысь лымшор диалектэ пыро шошма, кукмор, бавлы, ташкичи, красноуфимск, шагирт, буй-танып но канлы говоръёс.

### Шор говоръёс
Шор говоръёс географи но кыл тодметъёс ласянь интыяськемын уйпал но лымшор наречиос куспын.

### [[Бесерман наречие]]
Бесерман наречие — со Удмуртилэн уй палаз улӥсь бесерман калыклэн вераськон кылыз. Трос ласянь тодэ вайытэ лымшор говоръёсты.

## Удмурт диалектъёслэн ог-огзылы матын луэмзы
Ӵемысь шуыло, уйпал удмуртъёс лымшор удмуртъёсты валаны уг быгато шуыса. Со зэм ӧвӧл. Пӧртэм говоръёсын пумиськись мукет говоръёсын пумиськисьтэм куд-ог кылъёс со говоръёсты ог-огезлы валантэм уг на каро. Удмуртиысь удмуртъёслы ӵем дыръя туж аспӧртэмлыко пото палэнысь лышмор говоръёс (кытын пумисько трос бигер асэстэмъёс). Свердловск улосын пумиськись пичи Красноуфимск говор гинэ (али со бырон калэ вуэмын) Удмуртиысь удмуртъёслы туж валантэм потэ (малы ке шуоно, солэн фонетикаезлы пор влияние туж бадӟым вал).

## Чӧлсконъёс
* Удмуртская диалектология 

## Со сяна, учке
* Удмурт кыл
* Удмурт литературной кыл
* Удмурт алфавит
Глаз ёрос

**Глаз ёрос** — Удмуртилэн уй палаз интыяськемын. Центрез — Глаз кар. Мукет улон интыос пӧлысь тужгес тодмо луо Октябрьской, Понина, Дондыкар, Парзи. Глаз карлы матэ интыяськемын Иднакар гурт — солэн нимыз тодмо луэм вашкала Иднакар гуӵинэз археологъёслэн шедьтэм беразы. Бускель ёросъёсыз: Яр, Юкаменск, Красногорье, Балезино но Киров улосысь Омутнинск но Афанасьево ёросъёс.

Ёрос кылдӥз 1935-тӥ арын, соку отын 13 сельсовет, 102 населённой пункт лыдъяськиз. 1998-тӥ арын ортчытэм лыдъян-чотанъя ёросын ваньмыз-ӧвӧлэз 21,1 сюрс улӥсез: удмуртъёс — 79,1 %, ӟучъёс — 17,7 %, бигеръёс — 2,2 %, мукет калыкъёс — 1 %. Огъя площадез — .

## Инкуазез
Ёросэтӥ бызё Чупчи, Ыбыт, Пызеп, Кузьма, Белая, Сёва, Люм, Жаба шуръёс. Та палъёс узыресь мувӧен, горд сюен, песокен-луоен, гыбедэн, мергелен. Ёрослэн 30 % му вылаз будэ нюлэс.

## Промышленность
Гыбедэн выре «Дзякино» огазеяськон. Машинаосты, тракторъёсты тупатъя «Реммаш» завод, лэсьтӥськон бордын гижысь-пиньысь тырше «Чепца» предприятие. Вань на татын комбикорм поттонъя завод, нянь пыжонъя комбинат, нюлэсэн вырись «Чура», «Леспром» но мукет. Гурт удыс борды кырмиськемын ог 24 хозяйство. Ёросын тылобурдо вордонъя кык фабрика ужа — Глазовской но Удмуртской.

Ёрослэн шортӥз ик ортче Киров—Пермь бадӟым чугун сюрес. Та ёрос пыр ик асфальт сюрес валемын Юкаменск, Красногорск, Карсовай, Понино черкогуртъёсы.

## Дышетон, тазалыкез утён, культура
Ёросын 22 пала школаос, вань на школа-интернат, ДЮСШ, нылпи искусствоосъя 1 школа, школалэсь азьвыл нылпиосты визьноданъя 23 учреждение, ёрос больница, солэн 20 филиалэз, участокъёсъя 4 больница, 36 ФАП, историысь 89 памятникъёс. Ёросын ваньмыз-ӧвӧлэз 12 клуб ужа. Тужгес бадӟымез — 300 адямилы чаклам культурая юрт.

## Гуртъёс
* Абагурт
* Ӟакагурт

## Чӧлсконъёс
* Глаз ёрослэн сайтэз 
* Глаз ёрос Кун Кенешлэн сайтаз
Юкаменск ёрос

**Юкаменск ёрос** Удмуртилэн уй палаз интыяськемын. Центрез — Юкаменск черкогурт. Мукет улон интыос пӧлысь тужгес тодмо луо Ёжгурт, Палагай, Пышкизь, Ӵаӵӵагурт.

Бускель ёросъёсыз: Яр, Глаз, Красногорье но Киров улосысь Фалёнки ёрос.

Ёрослэн музъем вылтӥз бызё Ватка, Люкмы, Сада шуръёс.

Юкамен ёросын улӥсьёслэн лыдзы ог .

## Ёрослэн кылдэмез
Юкаменск ёрос кылдытэмын 15-тӥ июле 1929-тӥ арын. Отчы пыризы Глаз уездысь Юкаменск, Ёжевской но Курьинской волостьёсысь 17 сельсоветъёс. 1931-тӥ арын быдтэмын вал Святогорск ёрос, отчы пырись сельсоветъёс выжтэмын Юкаменск ёросэ. 1935-тӥ арын та ёрос нош ик люкемын кыклы: Юкаменск но Святогорской. 1963-тӥ-1967-тӥ аръёсы Юкаменск ёрос пыртэмын вал  гурт удысъя Глаз ёросэ. 3-тӥ январе 1967-тӥ арын Юкаменск ёрос выльысь кылдытэмын вал. 

Юкаменск ёросын 10 сюрс 455 улӥсез. Удмурт Республикалэн 25 ёросъёсыз пӧлысь калыклэн лыдызъя Юкаменск ёрос 24-тӥ интыын. Удмуртъёс - 48,2%, ӟучъёс - 16,1%, бигеръёс - 19,5%, бесерманъёс - 15,1% (2002-тӥ арлы).

## Кивалтон ёзъёс
Юкаменск ёросын кун власть быдэсъяське, ёрослэн Уставез вылэ пыкъяськыса. "Юкаменск ёрос" муниципал кылдытэтлэн тӧроез Борис Васильевич Востриков. Ёрос администрацилэн тӧроез Ирина Аверьянова Ипатова. Закон кылдытъян ужез быдэсто ёрос кенеше пырись 22 депутатъёс. Бырйисько 5 арлы, берлоез кенеш быръемын 8-тӥ октябре 2006-тӥ арын. 

2005-тӥ арын Юкаменск ёрослэн радлыкез воштэмын. Отчы пыре 8 поселение: Вылӥ Уни, Засековской, Ертем, Ёжево, Пышкет, Палагай, Шамардан, Юкаменск.

## Экономика но культура
Юкаменск ёросысь "Агрохимия" огазеяськон гыбед поттэ, "Монолит" предприятие - кирпич. Вань етӥн сэстон заводзы. Юкаменск ёросын нюлэс, пу арбериос дасяло. 27 гурт предприятиос но 76 пала фермер огазеяськонъёс. Будэто картошка, ю нянь, етӥн, бакча емыш. Потто сӥль но йӧл-вӧй. Юкаменск ёрос Ижкарен герӟаське Юкаменск - Глаз - Ижкар автомобиль сюресэн.

Культура но дышетон удыс ёросын 17 школа. Со пӧлысь 10-эз шор ёзо школа, 7-ез - начальной тодон-валан сётонъя но 13 нылпи сад. Ёросын ужа Нылпи творчествоя юрт, спортъя но искусствоосъя школаос. Ёросын культурая 19 юрт, 17 библиотека, 2 музей, ёрос больница но амбулатория. 
ёросын 31 синпелет, со пӧлысь 15-ез археологилэн узырлыкез лыдъяське. Ёросын потэ "Знамя Октября" газет.

## Гуртъёс
* Бакгурт

## Чӧлсконъёс
* Юкамен ёрос Кун Кенешлэн сайтаз (Ӟ)
* Юкамен ёросысь муниципальной образованиос (Ӟ)
* Удмуртиысь ёросъёс (Ӟ)
1999 ар

**Мар вал Удмуртиын но дуннеын 1999 аре**

## Луэм учыръёс
* 26 оштолэзе — Можга карын муниципал телерадиокомпания кылдытэмын («МТРК Можга»).
Балезино ёрос

**Балезино ёрос** Удмуртилэн уй палаз интыяськемын. Центрез — кар типъем гурт Балезино. Мукет улон интыос пӧлысь тужгес тодмо луо Каменное Заделье, Кестым, Пибаньшур, Юнда, Люк, Пыбъя. Бускель ёросъёсыз: Глаз, Кез, Красногорье но Эгра ёросъёс.

Ёрослэн музъем вылтӥз бызё Чупчи, Пызеп, Кампызеп, Кеп, Люк, Юнда шуръёс.

Ёрос кылдӥз 15-тӥ июле 1929-тӥ арын. Соку отчы 18 сельсовет, 189 населённой пункт пыриз. Огъя площадез - 2587 кв. км. Улӥсез - 41,1 сюрс. Та пӧлысь 57,6%-эз - удмуртъёс, 28,2%-эз - ӟучъёс, 12,1%-эз - бигеръёс, 2,1%-эз - мукет калыкъёс.

## Инкуазь

Балезино ёрос интыяськемын Верхнекамской возвышенностьын. Республикамылэн тужгес вылӥ интыез - ёросысь Новосёлы гуртын: зарезьлэсь 323 метрлы вылӥын. Та палъёстӥ бызё Чупчи, Кеп, Юнда, Пызеп, Люк шуръёс. Ёрослэсь 30 %-сэ шобырто нюлэс кушъёс. 

## Экономика

Ёросын 8 промышленной предприятие: литейно-механической завод, 2 нюлэс участок, 1 леспромхоз, етӥн сэстон завод, спирт завод, лэсьтӥськон удыслы чаклам материалъёс дасянъя завод. 

Гурт удысын тужгес бадӟым саклык висъяло йӧл, сӥль поттонлы. Ёросын вань 3 банк. 

1895-тӥ арын ёросэтӥ кыскизы Вятка-Пермь чугун сюрес. Ёрослэн лымшор палтӥз ортче Ижевск-Глазов асфальт сюрес. 

## Дышетон, тазалыкез утён, культура

Ёросын вань 35 школа, 48 номеро ПТУ, искусствоосъя школа но солэн 2 филиалъёсыз, ДЮСШ, нылпи юрт, пиналъёсты школалэсь азьвыл дышетонъя 36 учреждение, 43 культурая юрт, музей, 54 культурая памятник, 26 библиотека но мукет. Ёрос газетсы - «Вперёд!» (1931).

## Чӧлсконъёс
* Балезино ёрос Кун Кенешлэн сайтаз (Ӟ)
* Балезино ёросысь муниципальной образованиос (Ӟ)
* Удмуртиысь ёросъёс (Ӟ)
Шаркан ёрос

**Шаркан ёрос** - Удмурт Республикалэн шунды пуксён палаз интыяськем ёрос. Центрез - Шаркан черкогурт. Герӟаське Дэбес, Эгра, Якшур-Бӧдья, Вотка ёросъёсын, озьы ик Пермь улосэн. Шаркан ёрос интыяськемын Тыловай вырйылын. Со пыр бызё таӵе шуръёс: Шаркан, Ита, Вотка но мукет. Ёрослэн быдӟалаез - 1404,5 квадрат иськем. 

## Ёрослэн кылдэмез

Шаркан ёрос кылдӥз 15-тӥ июле 1929-тӥ арын. Отчы пыризы Ижевск уездысь Шаркан, Сосновка но Тыловай волостьёсысь 15 сельсоветъёс. 1956-тӥ арын, Тыловай ёросэз быдтэмен валче, Шаркан ёрос борды юнматэмын 3 сельсоветъёс. 1963-тӥ арын Шаркан ёрос но быдтэмын вал, солэн интыез выжтэмын Вотка гурт ёросэ. Но кык ар ортчыса - 1965-тӥ арын - Шаркан ёрос нош ик кылдытэмын. 1996-тӥ арын Шаркан ёросэ пыриз 15 пала гурт администрациос, ваньзэ ӧвӧлзэ - 97 пала гурт. Ёросын улӥсез - 21 сюрс 423 адями (2009-тӥ арлы). Удмурт Республикаысь 25 ёросъёс пӧлысь калыклэн лыдызъя Шаркан ёрос 11-тӥ интыын. Удмуртъёс - 83,6 %, ӟучъёс - 14,9%, мукет калыкъёс - 1,5%.  

## Экономика

Ёросын нырысетӥез кылдэм предприятие - М. И. Родигин купечлэн чугун поттонъя но корт ӵыжатонъя заводэз. Отын дасязы чугун тӥрлык, гурт удысын кутӥськись арбериос но мукет. 1918-тӥ арын та заводлэн нимыз луиз "Металлист". Поттӥзы пӧраськон тӥрлык, пӧртэм техникалы воштон ёзъёс но мукет. 1950-тӥ арын завод "Комсомолец" ним нуллыны кутскиз. 1960-тӥ арын та завод инъет луиз дӥсь поттон фабрикалы - туала нимыз "Шаркан-трикотаж". Ёросын ужа "Лазурь" предприятие, отын етӥнэз сэсто. Шаркан ёросын нюлэс поттонэн выре "Сельхозлес" огазеяськон.Ӟеч радъямын сиён-юон поттон.

Мишкино месторождениын мувӧй поттэ "Роснефть" огазеяськон. Шаркан ёрос Ижкарен герӟаське Ижкар-Вотка-Шаркан но Ижкар-Якшр-Бӧдья-Шаркан сюресэн. Чугун сюресъя матысь станция Воткаын, Шаркан черкогуртлы 35 иськемлы палэнэ интыяськемын. Шаркан ёрослэн му ултӥз ортче Ямбург-Тула-2 газ гумы.

Ёросын ӟеч радъямын гурт удыс: ужало 18 пала гурт предприятиос, 209 фермер но 5 нимаз хозяйствоос (кылсярысь, "Югдон", "Колос", "Югыт сюрес", "Восход"). 

## Муниципальной власть

Закон кылдытъян уж оскемын ёрос депутатъёслэн кенешсылы. Отчы пыре 33 депутат. Соос бырйисько 5 арлы. Берпуметӥ быръёнъёс ортчизы 8-тӥ октябре 2006-тӥ арын. Ёрослэн вылӥ кивалтӥсез - муниципал кылдытэтлэн тӧроез. Та ужез туннэ нуналлы быдэсъя Александр Аркадьевич Прохоров. Властьлэн быдэсъясь ёзэныз кивалтэ муниципальной образованилэн администрациеныз кивалтӥсь. Бырйиське конкурс ортчытыса. Та дырлы ёрослэн администрациеныз кивалтэ Николай Григорьевич Коровкин. 

## Культура но дышетон

Шаркан ёросын ваньзэ ӧвӧлзэ 28 школа, со пӧлысь 12-ез шор ёзо дышетонниос, 23 нылпи сад но 40 номеро училище. Ватсаса тодон-валан сёто Олимпийской резервъя спортшкола, Крезьгуръя школа но Нылпи творчествоя центр. Калыкез эмъяло 3 эмъяськон юртъёсын (Шаркан черкогуртын валтӥсь больница, 2-ез интыяськемын Сосновка но Зюзино черкогуртъёсын). Ёросын культурая 33 юртсы, 20 библиотека, озьы ик ляб тазалыкен нылпиослы чаклам школа-интернат  но музей.

## Чӧлсконъёс
* Шаркан ёрослэн сайтэз (Ӟ)
* Шаркан ёрос Кун Кенешлэн сайтаз (Ӟ)
* Шаркан ёросысь муниципальной образованиос (Ӟ)
* Удмуртиысь ёросъёс (Ӟ)
Атаманов, Михаил Гаврилович

**Миха́ил Гаври́лович Ата́манов** — тодмо удмурт кылчи но черк ужась, филологи наукаосъя доктор, протодьякон. Вордскемын 1945 аре 19 сентябре Удмурт АССР-ысь Грах ёросысь Вуж Эгра гуртын кресьян семьяын.

Вылӥ Эграысь тямыс аресъем школаез йылпумъям бераз Асангуртысь совхоз-техникумын но дышетскемын. Армиысь бертыса, Вуж Эграын зоотехник луыса ужаз.

1970—1975 аръёсы Удмурт кун университетысь филологияя факультетлэн удмурт люкетаз дышетксиз. Дышетскемзэ пырпотыса, Тартуысь кун университетысь финн-угор кылъёсъя кафедрае целевой аспирантурае ыстэмын вал. Наука ласянь кивалтӥсез вал тодмо финно-угрист Пауль Аристе. 1978 аре «Этнонимы удмуртов в топонимии» шуыса нимам кандидат луон диссертацизэ со дырызлэсь вазь утьыны быгатӥз. Иже бертыса, УдНИИ-лэн кылъя сектораз ужаны кутскиз. Со вакытысен Атаманов юн кусып возе удмурт историкъёсын Никифор Павловен но Маргарита Гришкинаен, этнографен Владимир Владыкинэн

Михаил Атаманов — ог 150 научной статьяослэн но ньыль монографиослэн авторзы. Соос пӧлын уката ик тодмо луо «Удмуртская ономастика» (1988) но «Удмурт нимбугор = Словарь личных имён удмуртов» (1990). Ваньмыз сямен научной ужъёссы сӥземын удмурт ономастикалы (кылсярысь, удмурт воршудъёслэн нимъёссылы но исторической географизылы). Со сяна, Атамановлэн улосмылэсь этноисторизэ эскерон удысын но тыршемез вань: та ласянь со туж тодмо луэ аспӧртэмлыко но трос ласянь осконтэм гипотезаосын: Атамановъя, Удмуртилэн музъем вылаз азьвыл Обь угоръёс но самодиос улӥллям, пе.

1989 арлэн пумаз Атаманов институтысь кошке но черкын (Ӟуч православи черк, Муско патриархия) ужаны кутске; 1990 аре толшор толэзе со дьяконлэсь санзэ басьтэ. Али со ужа Ижысь Шудӟа черкын, огвакытэ Ӟуч православи черклэн Ижысь но Удмуртиысь епархиезлэн референтэз луыса ужа но. Патриарх Алексий II-лэн бакель каремезъя Атаманов Библиез удмурт кылэ берыктыса ужа. Библиез берыктон институтлэн редакциез улын печатламын вал нылпи Библия, ньыль евангелиос (1992), Псалтирь (1994), Апостолъёслэн ужъёссы (1996), Выль Сӥзён (1997, быдэсак берыктэмын), вӧсяськон книгаос но мукет черк литература.

## Чӧлсконъёс
* Михаил Атаманов сярысь 
* Михаил Атаманов сярысь
Баушев, Константин Михайлович

**Константи́н Миха́йлович Ба́ушев** (1894 аре 18 (30) сентябре — 1977 аре 30 мартэ) — удмурт кылчи, методист.

Вордскемын 1894 аре 18 (30) сентябре Ватка губерняысь Сарапул утемысь Брангурт гуртын.

Дышетскемын Кузонысь духовной семинариын но духовной академиын. Академиысь потэм бере Баушев Удмуртиысь гурт школаосын, Ижысь педтехникумын удмурт но ӟуч кылъёслы дышетылӥз. 1926 аре со Ленинградысь пединститутэ аспирантурае пыре; 1928 арысен, аспирантураез быдэстэм бераз, Баушев со институтын ик ӟуч кылъя кафедраын доцент луыса пенсие потытозь ик ужаз.

1933—1939 аръёсы Баушев СОФИН ужъя пытсэт сьӧрын пуконо луиз. Пытсэт сьӧрысь потыса, со ужаз Томскысь мединститутын, собере — нош ик Ленинградын. 1941—1945 аръёсы Баушев Ленинградэз утёнын ожмаськиз.

Константин Баушев кулӥз 1977 аре, 30 мартэ Ленинградын.

Научной ужъёсыз удмурт кыллэсь грамматиказэ эскеронлы но ӟуч кылэз удмурт школаосын дышетон методикалы сӥземын вал. Соос пӧлысь уката ик дуно луэ «Синтаксический строй вотской речи и генезис частиц союзного порядка» (М.-Л., 1929) шуыса нимам монография.
Аристе, Пауль Александрович

**Па́уль Алекса́ндрович А́ристе** (ӵемысь солэсь нимтулзэ *Аристэ* шуыса гожъяло но) — туж тодмо эстон кылчи, полиглот, Тарту университетысь профессор, академик. Вордскемын 1905 аре 3 феврале Россиын, Эстляндия губерняысь Тартумаа утемысь Ряэбиза нимо мызаын, дуриськисьлэн семьяяз. Аслэсьтыз азьвыл фамилизэ — *Берг* — со воштӥз 1927 аре (со вие уноез эстонъёс асьсэлэсь немец тусо нимтулъёссэс куштыло вылэм но эстон тусо кылъёслэсь пӧрмытэм выль нимтулъёссэс асьсэлы басьтыло вылэм). 1916 аре Пауль семьяеныз Таллинэ выже. Отын со кутскон школаез но пимурт гимназиез йылпумъяз. Дышесткемын Тарту университетын. Пауль Аристелэн наука ласянь кивалтӥсез вал тодмо эстон кылчи Петер Арумаа. 1931 аре Аристе магистрлэсь степеньзэ басьтэ (магистр луон дисертациез «Эстон-швед асэстэмъёс эстон кылын» шуыса нимаське вал), 1939 аре нош, Хийумааысь говоръёслэн фонетиказылы сӥзем диссертацизэ утьыса, филологияя докторлэсь степеньзэ басьтӥз.

Пауль Аристе Финн-угор научной обществолэн, Финляндиысь но Венгриысь наукаосъя академиослэн сӥё-дано члензы, Эстон ССР-ысь наукаосъя академилэн зэмос членэз вал (1954 арысен). Аристелэн кичӧлтэмезъя Таллинын усьтэмын вал «Советское финно-угроведение» нимо научной журнал. Ачиз Аристе со журналын улонэзлэн пумозяз ик валтӥсь редактор луыса ужаз.

Аристелэн тодос наука удысысь ужъёсыз эстон кылэз эскеронлы (кылсярысь, эстон кыллэн исторической но экспериментальной фонетикаезлы) но огъя финн-угор кылтодонлы сӥземын вал, озьы ке но, со саклык висъялляз водь, лив но ижора кылъёслы.

Ӵапак Аристелэн ӵектэмезъя Россиысь финн-угор калыкъёс пӧлысь потэм егит кылчиосты Тарту университетэ целевой аспирантурае ыстыны кутскиллям. Пӧртэм вакытъёсы Тарту университетын дышетскизы яке асьсэлэсь диссертациоссэс утизы тодмоесь удмурт кылчиос но литературатодосчиос литературоведъёс: Иван Тараканов, Татьяна Владыкина, Георгий Архипов, Михаил Атаманов, Бибинур Загуляева, Валентина Калашникова, Серафим Соколов, Риф Насибуллин, Даниил Яшин но Роза Яшина, Людмила Карпова.
 
Аристе тросэз адямиосты паймытъяз аслаз полиглот (уно кылъёсты тодӥсь) луэменыз. Аристе ог ньыльдон кылъёс тодэ вал, шуо; соос пӧлын — вашкала еврей кыл, эсперанто, швед но латви кыл, цыган кыл но трос мукет кылъёс.

Пауль Аристэ кулӥз 1990 аре, 2 феврале.

## Валэктонъёс
Уваров, Анатолий Николаевич

**Анато́лий Никола́евич Ува́ров** — тодмо удмурт кылбурчи, литературовед. Вордскемын 1933 аре 8 инвожое Удмурт автономи улосысь Алнаш ёросысь Юртошур-Какси (Куашкам) нимо гуртын. Сизьым аресъем школаез быдтэм бере Ижын киуж училищеын дышетскиз, собере — ужась егитъёслэн школаязы Глазын, огвакытэ Чупчи механика заводын токарь луыса ужаз. 1957 арысен Уваров ужаз Удмурт радиолэн пӧртэм редакциосаз: нырысь — берыктӥсь луыса, собере корреспондентлэсь но редакторлэсь ужзэ быдэсъяз. 1961 аре Удмурт университетысь историяя но филологияя факультетын вылӥ дышетскемзэ басьтӥз (заочно). 1966 аре со йылпумъяз Ленинградысь вылӥ партийной школалэсь журналистикая люкетсэ. 1967 арын со ужаз Удмурт книжной издательствоын, массово-политической литературая люкетэныз кивалтӥз.

1955 аре Уваровлы ӟеч ужамез понна «За трудовое отличие» нимо медаль сётӥллям. Удмурт АССР-ысь Вылӥ Кенешлэн Президиумезлэн Сӥё-дано грамотаеныз но пусъемын.

1969—1972 аръёсы Уваров Мускоын, СССР-ысь Наукаосъя академилэн дунне литературая институтаз аспирантураын дышетске. 1976 аре Уваров, «Художественное своеобразие удмуртской сатиры» темая диссетацизэ утьыса, филологи наукаосъя кандидат луиз. Аспирантураысь бертэм бераз Уваров УдНИИ-лэн литературая но фольклоръя сектораз ужаны кутскиз (старшой научной сотрудник, 1977 арысен — секторен кивалтӥсь).

Уваровлэн ужъёсыз сӥземын вал удмурт литературалэн историезлы, уката ик удмурт сатиралы. «История удмуртской советской литературы» шуыса нимам монографиезлы Уваров кык глава гожтӥз. Со сяна, со пыриз венгр литературоведлэсь Петер Домокошлэсь ӟуч кылэ берыктэм «История удмуртской литературы» нимо монографизэ тупатъян уже; мукет кунсьӧр литературоведъёслэсь но фольклористъёслэсь ужъёссэс но ӟуч кылэ берыктылӥз.

1984—1990 аръёсы Уваров — «Молот» журналлэн редакторез. 1993 арозь со кивалтӥз на РСФСР-ысь Калыкез дышетонъя министерстволэн йӧскалыко школаосъя научно-исследовательской институтэзлэн удмурт филиалэныз. Пенсие потыса, Уваров кунсьӧр литератураез удмурт кылэ берыктон борды басьтӥськиз: 2001 аре пичи тиражен потэмын солэн удмурт кылэ берыктэм «Калевалаез».

1993 аре солы «Удмурт Республикаысь культура удысын дано ужась» ним сётэмын вал.

Анатолий Уваров кулӥз Ижын, 2005 аре 18 пӧсьтолэзе.
Камбарка

**Камбарка** — Удмуртиысь кар, Камбарка ёрослэн центрез. Улӥсьёсыз – ог 11 сюрс адями (2014).

## Историез
Камбарка городлэн историез меӵак герӟаськемын татын завод кылдытонэн. 21-тӥ феврале 1741-тӥ арын Урал заводъёслэн кузёзы Акинфий Демидов башкиръёслэсь музъемзэс басьтӥз. 1761-тӥ арын татын ӝутӥськыны ӧдъяз кык завод — корт ӵыжатон но пул пилён. Завод паськытамен валче бордаз бадӟыманы ӧдъяз посёлок но. 1917-тӥ-1923-тӥ аръёсы Камбарка Пермь улосысь Осинск уездлэн шорсюлмыз вал. 1924-тӥ арын сое огазеязы Удмурт Республикае но думизы Сарапул ёрос борды. 1924-тӥ арын нимаз ёрослы люкизы но бордаз 14 сельсовет пыртӥзы. 

Граждан ож вакытэ Камбаркаез кык пол мозмытъяз Азинлэн дивизиез. 1919-тӥ арын городысь пристаньын кык нунал сылӥз «Красная звезда» агитпароход. Татын большевикъёслэн партизылы дурбасьтыса, агитацие пыриськиз Н. К. Крупская. 

1929-тӥ арын Камбарка заводэз ужасьёслэн посёлокенызы нимазы. 1933-тӥ арын городлы выль шокчон сётӥз татын усьтӥськем выль завод. Отын чугун сюрес платформаос поттыны ӧдъязы, озьы ик тепловозъёс но лэсьтӥзы. Калыклы уж инты ӵекто газ тӥрлык поттонъя завод (1992), машина лэсьтон завод. 

1945-тӥ арын посёлокез город нимазы. 1955-тӥ арын городын усьтӥськиз нырысетӥ лесотехнической техникум. 1960-тӥ арын — крезьгуръя школа. 1964-тӥ арын городын кылдӥз ёрослэн но городлэн историзылы сӥзем музей. 

## Промышленность
Али Камбарка тодмо луэ татысь люизитэз — яд суретъёсты — быдтонъя заводлэн ужаменыз. Уго совето аръёсы татчы люказы быдэс Совето Союзысь 90 процентсэ люизитэз. Заводын чакламын таӵе яд суретъёсты быдтыны, нош азьланяз татын промышленность азинскыны кулэ. 

## Социальной удыс
Туннэ городын вань 4 шор ёзо школа, нылпиослы крезьгуръя школа, искусствоосъя школа, 7 нылпи сад, 3 библиотека, больница. Городын печатлаське «Камская новь» газет.
2002 ар

**2002 ар**

## Луэм учыръёс
* Россиысь вань калыкез лыдъян ортчытэмын вал.

## Вордскизы
* 18 куартолэзе — Алина Загитова, Удмуртиысь фигурной нискыланъёсъя спортсмен, Европалэн чемпионэз (2018).

## Кулӥзы
Чернов, Фёдор Григорьевич

**Фёдор Григо́рьевич Черно́в** – Алабгоысь I гильдиысь купеч. Улӥз XIX даурлэн нырысетӥ ӝыныяз. Чернов тодмо луэ удмурт утемъёсын черкъёс пуктон сярысь ялан сюлмаськонэныз но та ужлы «Черновской благотворительной комитет» пыр трос коньдон висъяменыз.

## Чӧлсконъёс
* Купечъёслэн Кадмор улосын черкъёс пуктылэмзы (Ӟ)
Эстония

**Эстония**, яке **Эстон Республика** () — Уйпал Европаысь кун. Солэн бускельёсыз: Россия но Латвия. 

Эстониын улӥсьёслэн лыдзы — 1 332 893 адями (2005), музъемезлэн быдӟалаез — 45 226 км². 

Эстонилэн шоркарез — Таллинн.

## История

## Политика
## География
## Экономика
## Демография
## Кун пуш улосъёс

## Культура
Венгрия

**Ве́нгрия** () — Европалэн шораз ик кыллись кун. Официальной нимыз **Венгр Респу́блика ** ().
Латвия

**Ла́твия** () – Уйпал – Шунды ӝужан пал Европаысь, Балтиика дурысь кун. Солэн бускельёсыз: Россия, Эстония, Белоруссия но Литва. Латвиын улӥсьёслэн лыдзы – 2 254 653 адями (2010), музъемезлэн быдӟалаез – 64 589 км². Латвилэн шоркарез — Рига (709 000 адями, 2010)'''.

## Примечания
Сербия но Черногория

**Сербия но Черногория** - 2003-2006 аръёсы Европаысь кун вал. Собере Сербия но Черногория нимаз кунъёс луиллям.
 
thumb|left|250px
Финляндия

**Финля́ндия** (финн *Suomi, Suomen tasavalta*; швед *Finland, Republiken Finland*), **Финн Республика** — Европаысь финн-угор кун. Со интыяське Уйпал Европаын, Балтийской зарезь дурын. Матысьёсыз — Эстония, Финской заливлэн сюм сьӧрын. Шоркар но туж бадӟым кар — Хельсинки.

Финляндиялэн калыкез туж бадӟым ӧвӧл, со интыяське лымшор палаз. Финляндиялэн конституцияыныз финн но швед кылъёс официальной, соин пӧлысь саам кылъёс вань официальной статусэз вӧсьмер территориосын.2022 арын пуксёмын финн кылэз вераськисьёс 85,9% калыклэн (4 778 891 адями), швед кылэз вераськисьёс — 5,2% (287 052 адями), саам кылъёсын вераськисьёс — 0,04% (2035 адями). Мукет кылъёсын вераськисьёс 8,9% (495 992 адями) калыклэн люкетэз вал.

1917 арын 6 декабре Финляндия независимой кун луиз. 2017 арын со 100 ар ӧвӧл луиз.

**Финляндия пыре:**

* Уйпал паспорт союзэ (1952 арысен)
* ООН (1955 арысен)
* Уйпал совет (1956 арысен)
* Европа союз (1995 арысен)
* Шенген соглашение (1996 арысен)
* НАТО (2023 арысен)

2018 арын ООН-лэн "Дуннеысь счастье сярысь докладэныз" Финляндия нырысетӥ интые вал. Со берын 4 ар ӧвӧл соез "дуннеысь счастливой кун" шуыса нимало. 2010 арын Newsweek журнал Финляндиез "Дуннеысь тужгес но трос кун" списказ нырысетӥ интые пуктӥз. Озьы ик Финляндия кык полъёслэн равноправиезын кыкетӥ интые вал. 2011-2014 аръёсы Финляндиез "Дуннеысь тужгес но стабильной кун" шуыса нимало вал.
Андорра

**Княжество Андо́рра** () – Европаысь кун. Солэн бускельёсыз: Испания но Франция. Андорраын улӥсьёслэн лыдзы – 69 150 адями (2003), музъемезлэн быдӟалаез – 468 км². Андорралэн шоркарез – Андорра-ла-Вьеха.
Венгрилэн флагез

Венгрилэн **Йӧскалык куншетэз** — вылӥысен улӥе огез бӧрсьы мукетыз мынӥсь куинь буёло бусыос: горд, тӧдьы но вож. Горд буёл возьматэ венгр патриотъёслэсь Венгрилэн нимаз кун луэмез понна кисьтэм вирзэс, тӧдьы буёл возьматэ венгр калыклэсь мораль ласянь чылкыт луэмзэ но идеалъёсызлэсь вылӥ луэмзэс. Вож буёл нош Венгрилэн умой вуоноезлы венгр калыклэсь осконзэ возьматэ.

Венгр флаглэн пропорциосыз 1:2, но сое туж ӵем мукет пропорциосын, 2:3, лэсьтыло.

Венгрилэн нимысьтыз **кун куеншетэзлэн** но вань: со ӵапак национальной куншет выллем ик, но со вылэ ватсамын на Венгрилэн гербез.
Неаполь

**Неа́поль** — Италиысь каръёс пӧлысь одӥгез.

## Валэктонъёс
Девиз

Кыӵе ке символикаен яке идеологиен пачылмем веранэз **деви́з** шуо. Куд-огез тодмо девизъёс: «Вся власть Советам!» (Россиысь революцилэн девизэз), «Ющенко – так!» (Украинаысь Ющенко понна дурбасьтӥсьёслэн девиззы), «Je maintiendrai» (Нидерланд кунлэн девизэз), но трос со выллем.
Ющенко, Виктор Андреевич

**Ви́ктор Андре́евич Ю́щенко** (Віктор Андрійович Ющенко) – Украинаысь президент (2005-2010).

## Валэктонъёс
Официальной кыл

**Официальной кыл** — официальной документъёслэн, судъёслэн, кивалтӥсьёслэн официальной вераськонъёслэн кылзы. Куддыр сое озьы ик **кун кыл** шуо.
Шоркар

**Шоркар** – кар, кытын интыяськемын кунлэн (шаерлэн, улослэн) вылӥ кивалтӥсь органъёсыз.

## Валэктонъёс
Википедия

**Википедия** — эрико вики-энциклопедия трос кылъёсын, кудзэ котькуд адями редактировать карыны быгатэ.

Удмурт кылын Википедия статьяослэн лыдзыя вань википедиос пӧлын 180-тӥ интыын интыяське.
Ирландия

**Ирла́ндия Респу́блика** (, ) — Шунды пуксён пал Европаысь шормуӵ вылын интыяськем кун.

## Валэктонъёс

## Озьы ик учке
* Уйпал Ирландия
Европа

Европаысь кунъёс:
* Австрия
* Азербайджан¹
* Албания
* Андорра
* Белоруссия 
* Бельгия
* Болгария
* Босния но Герцеговина 
* Ватикан 
* Великобритания 
* Венгрия 
* Германия 
* Греция 
* Грузия¹
* Дания 
* Ирландия 
* Исландия 
* Испания 
* Италия 
* Казахстан¹ 
* Латвия 
* Литва 
* Лихтенштейн 
* Люксембург 
* Македония 
* Мальта 
* Молдавия 
* Монако 
* Нидерланд
* Норвегия
* Польша 
* Португалия 
* Россия¹ 
* Румыния 
* Сан-Марино 
* Сербия 
* Словакия 
* Словения 
* Турция¹ 
* Украина
* Финляндия 
* Франция 
* Хорватия
* Черногория
* Чехия
* Швейцария 
* Швеция 
* Эстония
¹ Оглюкетэз Азиын кылле.
ВВП

**ВВП** («**валовой внутренний продукт**» шуонлэн вакчиятэм формаез) — кунын арскын поттэм вузмертэт, макроэкономикаысь мертэт, кудӥз возьматэ ар ӵоже вань экономика удысъёсын кунын поттэм дась вузъёслэсь но услугаослэсь огъя рынок дунзэс. Та луоз нырысетӥ арзэ дуриськись ӵекто 1934-саймон валан. Ввп-ысь йӧскалык кун кадь возьматыны валюта луыны быгатысалзы, вӧзазы тӥ курсын лыдъя но кунгожсьӧр валюта биржевой справочной кулэяськонъёссэс, быгатонлыкъёссэс возьматыны быгатоз луыны озьы но паритет покупательный (ппс) (калыккуспо шонер ӵошатон понна трос).

1930-тӥ йӧскалык ужъёс кутскизы производствоын мертам быдӟалаез-вузкаронъя министерствоын экономист дуриськись сша-саймон арын. 1934-тӥ арын нырысетӥ лэсьтэмын дуриськисьёслэн йӧскалык доход дунъет. Но та ужлэн нырысетӥ доходъёс чотын йӧскалык продукт кылдытозы. 1869 арын-озь сша-ысь йӧскалык дуриськись доходъёс чотын лыдъя. Табыш поттон понна нырысетӥ конгрессын докладэз вал 1937 арын йӧскалык сша-ын возьматэм дыр 1929-1935 арез сярысь но. Детальный-озь та ужез нокинлы ӧй вал представление экономической шаермы сярысь. 1939-тӥ арозь печатья макроэкономика терминъёсты сиёно ӧвӧл. 1971-тӥ арын Саймон Дуриськись нобелевской премия басьтӥз.

1991-тӥ арозь валовой продуктлэн макроэкономический эскерон йӧскалык инъетъёзо луись показательёсты. Ввп-ысь йӧскалык чот луэмзы понна огазеяськем нациослэн организацизылэн валтӥсь система совместимость индикатор.

## Валэктонъёс

## Озьы ик учке
* ВВП-зылэн быдӟалаезъя радъям кунъёс
Президент

Огдыре быръёно вылӥ кивалтӥсез куд-ог кунъёсын **президент** шуо.
* Абхазиысь президентъёс: Гунба, Бадра Зурабович; Бжания, Аслан Георгиевич; Анкваб, Александр Золотинскович; Ардзинба, Владислав Григорьевич
* Казахстанлэн президентъёс: Токаев, Касым-Жомарт Кемелевич; Назарбаев, Нурсултан Абишевич
* Россиысь президентъёс: Путин, Владимир Владимирович; Медведев, Дмитрий Анатольевич; Ельцин, Борис Николаевич
* Руандаысь президентъёс: Кагаме, Поль
* Турциысь президентъёс: Эрдоган, Реджеп Тайип
* Удмуртиысь президентъёс: Соловьёв, Александр Васильевич
* Украинаысь президент: Зеленский, Владимир Александрович; Ющенко, Виктор Андреевич
Джоунзлэн транскрипциез

**Джо́унзлэн транскри́пциез** – Дэниэл Джоунзлэн англи фонетикаез валэктон понна кылдытэм фонетикаё алфавитэз. Сое уже кутыло Россиын потӥсь ваньмаз ик англи кылбугоръёсын.
Джоунз, Дэниэл

**Дэ́ниэл Джо́унз** (; 1881 аре 12 сентябре — 1967 аре 4 декабре) — тодмо кылчи, фонетист.

Джоунз вордскемын 1881 аре 12 сентябре Быдӟым Британиын. Дышесткемын Юниверсити-колледжлэн школаяз но Кингс-колледжын (Кембриджысь университет). 1907 арысен Джоунз ужа Юниверсити-колледжын, нырысь – лектор, собере ини доцент но профессор луыса.

Наука ласянь кивалтӥсез вал Поль Пасси, тодмо француз фонетист. Джоунзлэн но ужъёсыз быдэсак сӥземын вал пӧртэм кылъёслэн фонетиказылы: англи, хинди, сечвана, ӟуч, француз, китай; озьы ик, фонетикалэн огъя ужпумъёсъя но кӧня ке ужъёс кельтӥз. Уно саклык Джоунз висъялляз фонетикаё транскрипциез кылдытон но азинтон ужлы. Со – англи но мукет герман кылъёслэсь фонетиказэ возьматӥсь транскрипци системалэн авторез (Джоунзлэн транскрипциез).

Джоунз ужаз Европаысь, Америкаысь но Индиысь пӧртэм университетъёсын. Би-би-си-ын со ужаз, фонетикая валтӥсь консультант луыса.

Джоунз пыре вал Поль Пассилэн кичӧлтэмезъя кылдытэм Фонетикая Каллыккуспо Организацилэн ужаз: отын со 1907–1927 аръёсы секретарьлэн воштӥсез луыса ужамын, 1928 аре Джоунз луиз организацилэн секретарез. Со сяна, 1907–1940 Джоунз ужаз «Le maître phonétique» нимо журналын: нырысь – валтӥсь редакторлэн воштӥсез луыса, собере, 1941–1950 аръёсы, валтӥсь редактор луыса но.

Тужгес тодмо ужъёсыз: Phonetic Transcriptions of English Prose, 1907; Intonation Curves, a Collection of Texts in Which Intonation is Marked by Means of Curved Lines, 1909; Fondamenti di grafia fonetica, 1933 (Америндо Камиллиен ӵош гожтэмын); An Outline of English Phonetics, 1939; The Pronunciation of Russian, 1923 (М.В.Трофимовен ӵош гожтэмын); An English Pronouncing Dictionary, 1948; The Pronunciation of English, 1949; The Phoneme, Its Nature and Use, 1949.

Джоунз кулэмын 1967 аре, 4 декабре.
Пасси, Поль Эдуард

**По́ль Эдуа́рд Пасси**́ (; 1859 — 1940) — француз кылчи, фонетист. Пассилэн кичӧлтэмезъя 1886 аре кылдытэмын вал Фонетикая калыккуспо ассоциация. Со сяна, Пасси пыриз Калыккуспо фонетика алфавитэз кылдытон уже.

## Валэктонъёс
Улӥсьёс

Музъем вылын улӥсьёслэн лыдзы таӵе вылэм: палеолит вапумлэн пумаз (эрамылэсь азьвыл ог 15 сюрс ар), демографъёслэн малпамзыя, ог куинь миллион луиз, неолит вапумлэн пумаз (эрамылэсь азьвыл ог кык сюрс ар) – 50 млн, эрамылэн кутсконаз Музъем вылын ог 230 млн адями улӥз, эрамылэн I тысячелетиезлэн пумаз вань адямиослэн лыдзы ог 275 миллион вылэм, нош 1800 соослэн лыдзы миллиардозь йылӥз ини. 1900 аре Музъем вылын 1,6 миллиард адями улӥз, 1960 аре – ог куинь миллиард, 1993 аре – 5,5 млрд, нош 2003 аре со лыдпус эшшо ӝутскиз на (6,3 млрд адями). 1990-тӥ аръёсы Музъем вылын улӥсьёслэн лыдзы арлы быдэ ог 70 млн адямиослы йылэ вал. Демографъёслэн чакламзыя, 2050 адямиослэн огъя лыдзы 9 миллиардозь йылоз шуыса возьмано.

1993 аре Европаын 728 млн адями улӥз, Азиын – 3 336, Африкаын – 670, Уйпал Америкаын но Шоретӥ Америкаын – 442, Лымшор Америкаын – 308, Австралиын но Океаниын – 28 млн адями.. 

2005 аре улӥсьёслэн лыдзыя уката ик бадӟымесь кунъёс пӧлы пыро вал: Китай – 1 310,6 млн, Индия – 1 027,6, США – 283,2, Индонезия – 216,2, Бразилия – 186,5 но Россия – 145 млн. 

## Со сяна
Улӥсьёссылэн лыдзыя радъям кунъёс
Территория

**Террито́рия** – музъемлэн оглюкетэз. Озьы ик, «территория» шуыса куд-ог кунъёсын нимысьтыз административной единицаосты нимало (кылсярысь, Францие пыро кык «зарезь сьӧр территориос»: Выль Каледония но Француз Гвиана.
Human development index

**** (, эйч-ди-ай; Джоунзлэн транскрипцияз: ) – кунъёсын адями улонлэсь ӟечлыксэ возьматӥсь комплексной показатель. 1990 аре HDI-ез малпаз Пакистанысь экономист Махбуб уль-Хак, нош 1993 арысен сое уже кутыны кутскиз ООН-ысь Азинскон Программа аслаз арлы быдэ потоно докладъёсаз. HDI-ез лыдъяло, тани таӵе факторъёсты чакласа: куанеръёслэн лыдзы, гожтэт тодӥсьёслэн но школаосын, вузъёсын но мукет дышетскон интыосын дышетскем адямиослэн лыдзы, улонлэн кузь луэмез, йӧно улонлэн стандартэз (сое адямилы быдэ ВВП-лэн быдӟалаезъя дунъяло), но мукет.

## Тужгес бадӟым HDI-ен кунъёс (2005)

# Норвегия
# Исландия
# Австралия
# Люксембург
# Канада
# Швеция
# Швейцария
# Ирландия
# Бельгия
# США

## Нырысетӥ интые потылэмъёс

* 2003 — Норвегия
* 2002 — Норвегия
* 2001 — Норвегия
* 2000 — Канада
* 1999 — Канада
* 1998 — Канада
* 1997 — Канада
* 1996 — Канада
* 1995 — Норвегия
* 1994 — Канада
* 1993 — Япония
* 1992 — Канада
* 1991 — Япония
* 1990 — Канада

* 1985 — Канада

* 1980 — Швейцария
Матысь Шунды ӝужан пал

thumb|Матысь Шунды ӝужан пал кунъёс

**Маты́сь Шунды́ ӝужа́н пал** шуыса географиын но политикаын нимало туж бадӟым улосэз: Шор зарезьлэн лымшор но шунды ӝужан пал люкетъёсысеныз Перс сюмозь. Матысь Шунды ӝужан палъёслэн бадӟымез люкетсы кылле Азиын, оглюкетсы гинэ Африкаын. 

## Кунъёсыз

Нокыӵе споръяськонъёстэк отчы пырто таӵе кунъёсты: Бахрейн, Египет, Иран, Турция, Ирак, Израиль, Иордания, Кувейт, Ливан, Оман, Катар, Сауд Аравия, Сирия, Огазеяськем араб эмиратъёс, Йемен но палестин музъемъёсты (Сектор Газа но Иордан шурлэн шунды пуксён пал ярдурез).

Куддыръя таос борды ватсало на Магриб кунъёсты: Алжир, Ливия, Марокко но Тунис, озьы ик Судан, малы ке шуоно, Африкаысь со кунъёс история но культура ласянь туж юн герӟаськемын вылӥ верам Азия кунъёсын. Мавритания но Сомали озьы ик герӟаськемын Матысь шунды ӝужан пал кунъёсын, сокем ик юн ӧвӧл ке но ини. Афганистан но Пакистан сярысь ке верано, соос Шор Азилы трослы матынгес, Матысь шунды пуксён паллы сярысь. Турция но Кипр ассэ Европае пырто.

## Кылъёсыз

Матысь шунды ӝужан палан тужгес вӧлмемын араб, фарси, турок но курд кылъёс; со сяна, вань на отын туж уно мукет кылъёс но диалектъёс.

## Осконъёс

Та улосын улӥсьёс ваньмыз сямен мусульманъёс луо. Озьы ке но, ӵапак Матысь Шунды ӝужан пал музъем вылын интыяськемын мукет религиослэн но – иудаизмлэн но христианстволэн – центръёссы но святыняоссы.
Король

**Коро́ль** – монархъёслэн титулъёссы пӧлысь огез (али со ним ӵемгес уже кутӥське Европаын но Матысь Шунды ӝужан пал кунъёсын).
Норвегия

**Королевство Норвегия** () — Европаысь кун.


Bryggen (6-2007).jpg|Bergen
Geiranger2.JPG|Geiranger
Sognefjord, Norway.jpg|Sognefjord
Vippetangen2.jpg|Осло
Vegaoyan.jpg|West Norway coast
Mixed_Picea_(Spruce)_forest_from_Vestfold_county_in_Norway.jpg| Forest
Norway National House.JPG|Norway Tradional House
Troll_A_Platform.jpg|Oil platform



## Валэктонъёс
Улӥсьёслэн плотностьсы

**Улӥсьёслэ́н пло́тностьсы** – демографиын но экономика географиын уже кутоно быдӟала: кыӵе ке территориын улӥсьёслэсь лыдзэс люкыло та территорилэн быдзӓлаезлы (площадезлы).

Тани та кунъёсын улӥсьёслэн плотностьсы уката ик бадӟым луэ (территори ласянь пичиесь кунъёсты лыдъяса но):

* Аомынь (Макау) - 17684 (адями/км2)
* Монако - 16620
* Сингапур - 6389
* Гонконг - 6317
* Гибралтар - 4289
* Газа сектор - 3823
* Ватикан - 2093
* Мальта - 1261
* Бермуда - 1226
* Мальдив - 1163

Та кунъёсын улӥсьёслэн плотностьсы уката ик бадӟым луэ (пичи кунъёсты лыдэ басьтытэк):

* Бангладеш - 1002
* Тайвань - 636
* Лымшор Корея - 491
* Пуэрто-Рико - 430
* Иордан шурлэн шунды пуксён пал ярдурез - 407
* Нидерланды - 395
* Ливан - 367
* Бельгия - 339
* Япония - 337
* Индия - 328

Улӥсьёслэн плотностьсы ваньмызлэсь пичи Шунды пуксён пал Сахараын — 1,0 адями/км2.

Россиын солэн быдӟалаез — 8,5 адями/км2, Удмуртиын – 38,6 адями/км2.
Кунгур

**Гимн** яке **кункырӟан**, яке **кунгур** () — торжественной кырӟан, мактась мае ке яке кине ке; со ик мар «антем.
Австрия

**Австрия Элькун** () — Европаысь кун. Австриын улӥсьёслэн лыдзы – 9&nbsp;104&nbsp;772 адями (2023), музъемезлэн быдӟалаез – 83&nbsp;883&nbsp;км². Австрилэн шоркарез – Вена.
Албания

**Республика Албания** () – Европаысь кун. Солэн бускельёсыз: Черногория, Сербия, Уйпал Македония но Греция. Албаниын улӥсьёслэн лыдзы – 3 582 205 адями (2003), музъемезлэн быдӟалаез – 28 748 км². Албанилэн шоркарез – Тирана.

* National Tourism Organization Albania's official website for travel & tourism information.
Великобритания

**Великобрита́ния** ( — «Быдӟым Британия») яке **Огазеяськем Королевство** (, вакчияк ), быдэс нимыз — **Великобританилэн но Уйпал Ирландилэн Огазеяськем Королевствозы** () — Европаысь шормуӵъёс вылын интыяськем бадӟым кун.

Шоркарез — Лондон, Европаысь туж бадӟым кар, дуннеысь бадӟым финансово-экономической центр. Великобританилэн тӧроез луэ монарх, нош кунэн зэм-зэм парламент кивалтэ. Огазеяськем Королевство люкиське ньыль люкетъёслы, кудъёсыз шаеръёс () нимасько: Англия, Шотландия, Уэльс но Уйпал Ирландия.

## Валэктонъёс

## Чӧлсконъёс
* Карта Великобритании
Болгария

**Респу́блика Болга́рия** () — Европаысь кун.

* История на България — Болгар музъемъёслэн туспуктэмъёссы, соос сярысь фактъёс но легендаос
* Снимки от България — Болгар туспуктэмъёс
* Болгария туспуктэмъёсын
* Снимки от България със свободен лиценз Болгар туспуктэмъёс эрико лицензиен
* Снимки от България — Болгар туспуктэмъёс
Греция

**Респу́блика Гре́ция** () — Европаысь кун.

Греция лымшор цивилизацилэн колыбельеныз лыдъяське. Асьме эралэсь азьло 3 сюрс ар пала вакытэ. д. Крит шормуӵын кылдӥз туж азинскем минойской цивилизация, кудӥзлэн культураез собере материке вӧлмиз.

Со бере вуиз Крит-Микенской яке Эгейской цивилизацилэн вакытэз. Бӧрысь кылдӥзы грек кар-государствоос, озьы ик Уйпал Сьӧд зарезь котырысь вашкала колониос, Магна Греция но Пичи Азия. Культурной уровень азинскон быдэс средиземноморский регионэ вуиз, со шӧдӥськиз архитектураын, театрын, наукаын но философиын. Афиналэн но Спарталэн политиказы Персиез вормонын валтӥсь инты басьтӥз, нош бӧрысь асьсэос вормизы Фиваен, собере Македонской королевствоен. Берпуметӥез, Филипп II Македонскийлэн но солэн Александр Македонский пиезлэн кивалтэмзы улсын, огшоры кужым басьтӥз, кудӥныз со эллинистической вакытлэн кутсконэзлэн азьпалзэ ивортӥсь вал. Озьы ке но, Македониез римлянъёс асьме эралэсь азьло 146-тӥ арын быдтӥзы. д., нош Эллас Рим Республикалэсь зависимой луиз.

Эллин но рим культураослэн азьланяз ог-огзылы влиянизы формализовать каремын Византийской империлэн культураяз. Со сюрс аръёс ӵоже бадӟым лулчеберетъя центр луыса кылиз, 1453-тӥ арын 29-тӥ толсуре Осман империлэн кияз усьытозь.

Осман кивалтон вакытэ  
трос источникъёсъя, грекъёслэн геноцидсы вал

Греция Осман империлэсь эрик басьтӥз 1830-тӥ арын, 1821-тӥ-1829-тӥ аръёсы йӧскалык мозмытон ож бере. Джон Каподистриас луиз нырысетӥ президентэз огшоры Грецилэн
Германия

**Герма́ния** () — **Федераци Герма́ния Элькун** (), ФРГ — Шор Европаысь кун. 2011-тӥ арын ортчытэм лыдъян-чотанъя, отын 80,2-лэсь уно улӥсьёсыз, территориез — 357 021 км². Та лыдпусъёсъя вераны луэ, Германия - Европаысь одӥгез бадӟымез кун шуыса. Дуннеын 16-тӥ инты басьтэ улӥсьёслэн лыдызъя но 61-тӥ - быдӟалаезъя. Шоркарез - Берлин. Кун кыл - немец. 64 пала процент улӥсьёсыз христианстволы оско.

Германия кылдэ 16 федераци музъемъёслэсь. 

Кунысь кивалтон амал - парламентской элькун. 2005-тӥ арысен канцлерлэсь интызэ басьтэ Ангела Меркель (ХДС).

Германилэн бускельёсыз луо: уйпалан - Дания, шундыӝужан палан - Польша но Чехия, лымшорын - Австрия но Швейцария, Франция, Люксембург, Бельгия но Нидерланд - шундыпуксёнын. 

**Германия федераци элькун**.
Швеция

**Короле́вство Шве́ция** () — Европаысь Скандинавиысь кун. Шоркар — кар Стокгольм. Кивалтон люкон 21 ленъен (губерниъен). 

## Географи интыяськем
Швеция — кун Уйпал Европаысь, карем Скандинавской мукожын уйпалысь лымшоръёзь. Норвегиен но Финляндиен артэ сылэ. 

Балтийской заресь но Ботнической вукож кунъез котырто.
Италия

**Италия** () — Европаысь кун. Самой музъемвис зарезь центр интыяськемын, кунгожъёс усьтэмын сухопутный Италия акция Франциысь, Швейцария, Австрия, Словения, Сан-Марино, Ватикан. Инкуазь но инкуазь степеньёс басьтыны тросэз яке падвожаз вал Италия км2 301,338 средиземноморский зӥбломыт вакытъёссэ, тау формаосызлэсь, кызьы соос нимасько ӵемгес stivale италия-lo (загрузочный). 61 млн. улӥсьёс, калык сямъёсыз численность ньылетӥ та кунъёс-ёзчиос ЕС.
Люксембург

**Люксембу́рг Быдӟым Ге́рцогство** (, , , ) — Шундыпуксён Европаысь кун. 1957-тӥ арысен Европа Союзлэн ёзчиез. Герцогстволэн бускельёсыз луо Бельгия, Германия но Франция. Нимыз кылдэ вылӥ немец «lucilinburch» диалектлэсь  — «пичи кар».

Озьы ик **Люксембург** (люксемб. Lëtzebuerg, фр. Luxembourg, нем. Luxemburg) — Люксембург герцогстволэн тужгес бадӟым карез но шоркарез.

2011-тӥ арын Mercer компанилэн дуннеысь тужгес кышкыттэм городъёсъя рейтингаз Люксембург нырысетӥ инты басьтӥз (2-тӥ-4-тӥ интыосын Берн, Хельсинки но Цюрих).
Уйпал Македония

**Уйпал Македония** (), официальной нимыз — **Уйпал Македония Республика** () — Европаысь кун. 

## Валэктонъёс
Польша

**Поля́к Респу́блика** ( ) – Шор Европаысь кун. Бускельёсыз - Россия, Литва, Белоруссия, Украина, Словакия, Чехия, Германия но Балтийской зарезь.

## Улосвылэз кивалтонъя люкон
1999-тӥ арысен Польшаын 16 воеводство, 379 повъят но 2479 гмина вань.
## Каръёс

### Агломерациос

## Польшалэн географиез
### Шуръёс
Польшаын самой бадӟым шуръёс:

## Валэктонъёс
Литва

**Литва** () — Уйпал Европаысь кун. Солэн бускельёсыз: Латвия, Беларусь, Польша, но Россия. Литвалэн шоркарез — Вильнюс. Мукет бадӟым карёс - Каунас но Клайпеда. 

## История

1918 арын республикаямы кылдӥз нырысетӥ Литовской. 21 пӧсьтолэзь 1940 кылдӥз Литва ССР. 

## Ссылки
https://web.archive.org/web/20210228164309/https://consulate-kaliningrad.mfa.lt/kaliningrad/ru/dovro-pozhalobat-j-b-litbu/posetite-litbu/istoriaa
Россия

**Россия**, яке **Россия федерациысь** (вакчиятэм: **РФ**), — шундыӝужан Европа но Азия кунъёсысь уйпалаз. 
## Интыяськемез
Россилэн музъемезлэн быдӟалаез 17 125 191 км² луэ (дуннеын нырысетӥ интыын). Россия интыяськемын Евразия материклэн уйшор палаз. Вань музъемез интыяськемын Уйшор полушариын, бадӟымез люкетэз — Шундыӝужан полушариын. Россилэн одӥгез палыз кылле Европаын, мукетыз (бадӟымез) — Азиын.

Шормуӵъёсты но эксклавъёсты лыдэ басьтоно ке, тужгес уйшор интыез луэ Франц-Иосиф Музъем архипелагысь Рудольф шормуӵысь Флигели мыс , тужгес лымшорез — Дагестанын Рагдан гурезьлэсь шундыӝужан палан 2,2 иськемын, Несен но Базардюзю гурезьёслэсь лымшор — шундыпуксёнпалан 3,7 но 7,3 иськемын, 3500 метрлэсь ятыр ӝуждалаын интыяськем пункт (нимыз ӧвӧл) ), тужгес шундыпуксёнпалангес интыяськемын Калининград улосысь Нармельн кунгожзастава , тужгес шундыӝужанпалангес — Чукотка автономи округысь Ратманов шормуӵ .

Континентысь инъет музъемез гинэ лыдэ басьтоно ке, тужгес уйшорынгес интыяськемын Красноярск шаерысь Челюскин мыс , нош тужгес лымшорынгес — Чукотка автономи округысь Дежнёв мыс .

Россиысь территорилэн кузьдалаез шундыпуксёнпалысен шундыӝужанпалозь ог 10 сюрс иськем, уйшорысен лымшорозь 4 сюрс иськемлэсь тросгес.

## Валэктонъёс
Казахстан

**Казахста́н Респу́блика** () — Евразиысь кун. Солэн бускельёсыз — Россия, Китай, Киргизия, Узбекистан но Туркменистан. Шоркарез — Астана кар.

## Валэктонъёс
Словакия

**Слова́к Респу́блика** () — Европаысь кун. Европа союзэ пыре.
Словения

**Слове́ния Респу́блика** () — Европаысь кун. Шоркарез — Любляна кар.

## Чӧлсконъёс
* Slovenia.si. Your gateway to information on Slovenia. 
* Vlada Republike Slovenije
Франция

**Францу́з Респу́блика** () — Европаысь кун.

* Каръёс
- Париж ()
- Марсель ()
- Руан ()
- Planoise ()
Хорватия

**Хорва́т Респу́блика** () — Европаысь кун. Шоркарез — Загреб кар.
Турция

**Турция** яке **Турок Республика** (; Тюркие, Тюркие Ӝумхуриет) — Азиысь но Европаысь кун. Калыкез 83,3 миллион мында (2022 ар), территориез — 783 562 км² (калык лыдызъя дуннеысь 19-тӥез, территориезъя 36-тӥез луэ). Унитар кун луэ. Кун кылыз — турок кыл.

Турцилэн 14 кунэн огъя бордыз вань.

Туала Турция Нырысетӥ дунневыл ож бере Осман империлэн куашкамезлэн но бӧрысь ӝуам йӧскалык мӧзмытон ожлэн бервылзы луыса 1923 арын кылдӥз. Осман империлэн шорыз луэм азяз, Турци Хет эксэйлыклэн, Ассирилэн, Урартулэн, Арменилэн, Византилэн, Грузилэн, Римлэн но мукет кунъёслэн бадӟым люкетэз вал.

1952 арысен НАТО-лэн, 1949 арысен Европа Кенешлэн ёзчиез, 1999 арысен Европа Союзэ пыроно официал кандидат луэ.

## Экономика
Шаерамы ог люкетъёсыз лэсьтэмын экономикалэн промышленностезъя 28 %, сельское хозяйство — 15 %, лэсьтӥськонын — 6 %, услугаосъя сфера — 51 %.

2010-тӥ аре 1-тӥ толшорысен озьы нимаське вылез турецкийлэн лира (DENEYIN, YTL), огкадь 100 куруш (Ykr), али асьмеос но лира басьтӥськиз турецкийлэн обращениосты (TL) нош со номинал. 31 толсур 2009 ар-озь пересь доры-кыдысь коньдон тырон. Шаерамы 10 ар ӵоже центральной банк но банк вуоно ziraat купюралы воштыны луэ, уксё — 2010-тӥ ар пумын гинэ вуиз.

Ужам ужлы тырон быдӟалаез арын 1-тӥ августысен ужъя 2022 минимальный 6471 турция турецкийлэн лира (брутто) (€354,86) но турецкийлэн 5500,35 лира (нетто) (€301,63). Минимальный арын 1-тӥ январьысен дун быдӟа уж лэсьтэм турецкийлэн турция 2023 10008 лира (брутто) (€499,31) но турецкийлэн 8506,80 лира (нетто) (€424,41)

Лыктэ недвижимость сектораз 19,5 % ВВП, $шонер 1,6 млрд инвестициосъя (- ысь $12,5 млрд 2012 арын). Иностранец недвижимость вузано луоз $дуныз вылысь недвижимость 2,64 начесть млрд. 2023-тӥ аре кутскиз €95 000. Кунгожсьӧръёс таӵе юанэн дораз граждан югдуратэм бадӟым дун. Вылӥ пусъемын 221 юан% луэ бере россиысь мобилизовать ялэм бере.

## Gallery

File:Anit Kabir (6526103103).jpg|
File:Aya sofya.jpg| 
File:Kocatepe Mosque Ankara.jpg| 
File:State Painting and Sculpture Museum of Ankara.jpg| 
File:DolmabahceMainGate.JPG| 
File:İzmir clock tower.jpg| 
File:Pamukkale00.JPG| 
File:Eskişehir-Aycan.jpg| 
File:Antalya falezler.jpg| 
File:Alanya.jpg| 
File:Bluemosquefront.jpg| 
File:Diyarbakir P1050751 20080427135832.JPG| 


## Шуръёс
* Кызылырмак
* Ешильырмак
* Джейхан
* Сейхан
* Манавгат
* Сакарья
* Гедиз
* Бадӟым Мендерес
* Пичи Мендерес
* Эргене

## Валэктонъёс
Азия

**А́зия** — тужгес но бадӟым светлэн люкетэз, Европаен ӵош кылдыто Евразия материкез. Площадез (шормуӵъёсын) — 43,4 млн км² пала. Населениез — 4,2 млрд адями (2012) (60,5 % Музъемлэн населениезлэсь). Азия али луэ дуннеын бадӟым но азинтскись регион.

Азиысь кунъёс:
* Азербайджан²
* Армения
* Афганистан
* Бангладеш
* Бахрейн
* Бруней
* Бутан
* Шунды ӝужан пал Тимор
* Вьетнам
* Грузия²
* Египет&sup1;
* Иордан шурлэн шунды пуксён пал ярдурез
* Израиль
* Индия
* Индонезия
* Иордания
* Ирак
* Иран
* Йемен
* Казахстан&sup2;
* Камбоджа
* Катар
* Кипр
* Киргизия
* Китай
* Уйпал Корея
* Кувейт
* Лаос
* Ливан
* Малайзия
* Мальдив
* Монголия
* Мьянма
* Непал
* ОАЭ
* Оман
* Пакистан
* Россия&sup2;
* Сауд Аравия
* Газа сектор 
* Сингапур
* Сирия
* Таджикистан
* Таиланд
* Тайвань
* Туркмения
* Турция&sup2;
* Узбекистан
* Филиппин
* Шри-Ланка
* Лымшор Корея
* Япония

&sup1; Бадӟымез люкетэз Африкаын, &sup2; Оглюкетэз Европаын кылле